CELEX: 32020D1117
Language: el
Date: 2020-07-27 00:00:00
Title: Εκτελεστική απόφαση (ΕΕ) 2020/1117 του Συμβουλίου της 27ης Ιουλίου 2020 για τον διορισμό των ευρωπαίων εισαγγελέων της Ευρωπαϊκής Εισαγγελίας

29.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 244/18
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/1117 ΤΟΥ ΣΥΜΒΟΥΛΙΟΥ
         της 27ης Ιουλίου 2020
         για τον διορισμό των ευρωπαίων εισαγγελέων της Ευρωπαϊκής Εισαγγελίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/1939 του Συμβουλίου, της 12ης Οκτωβρίου 2017, σχετικά με την εφαρμογή ενισχυμένης συνεργασίας για τη σύσταση της Ευρωπαϊκής Εισαγγελίας (1) και ιδίως το άρθρο 16,
         Έχοντας υπόψη την εκτελεστική απόφαση (ΕΕ) 2018/1696 του Συμβουλίου, της 13ης Ιουλίου 2018, για τους κανόνες λειτουργίας της επιτροπής επιλογής που προβλέπεται στο άρθρο 14 παράγραφος 3 του κανονισμού (ΕΕ) 2017/1939 σχετικά με την εφαρμογή ενισχυμένης συνεργασίας για τη σύσταση της Ευρωπαϊκής Εισαγγελίας (2),
         Έχοντας υπόψη την απόφαση (ΕΕ) 2018/1275 του Συμβουλίου, της 18ης Σεπτεμβρίου 2018, για τον διορισμό των μελών της επιτροπής επιλογής που προβλέπεται στο άρθρο 14 παράγραφος 3 του κανονισμού (ΕΕ) 2017/1939 (3),
         Έχοντας υπόψη την εκτελεστική απόφαση (ΕΕ) 2019/598 του Συμβουλίου, της 9ης Απριλίου 2019, σχετικά με τους μεταβατικούς κανόνες για τον διορισμό ευρωπαίων εισαγγελέων για την πρώτη περίοδο θητείας και κατά τη διάρκειά της, όπως προβλέπεται στο άρθρο 16 παράγραφος 4 του κανονισμού (ΕΕ) 2017/1939 (4),
         Έχοντας υπόψη τις αιτιολογημένες γνώμες και την κατάταξη των υποψηφίων που κατάρτισε η επιτροπή επιλογής,
         Εκτιμώντας τα ακόλουθα:
         
                     (1)
                  
                  
                     Η Ευρωπαϊκή Εισαγγελία συστάθηκε με τον κανονισμό (ΕΕ) 2017/1939. Η Επιτροπή είναι υπεύθυνη για τη σύσταση και την αρχική διοικητική λειτουργία της Ευρωπαϊκής Εισαγγελίας μέχρις ότου η τελευταία αποκτήσει την ικανότητα εκτέλεσης του προϋπολογισμού της.
                  
               
                     (2)
                  
                  
                     Οι ευρωπαίοι εισαγγελείς εποπτεύουν τις έρευνες και τις διώξεις σύμφωνα με το άρθρο 12 του κανονισμού (ΕΕ) 2017/1939.
                  
               
                     (3)
                  
                  
                     Σύμφωνα με το άρθρο 120 παράγραφος 2 δεύτερο εδάφιο του κανονισμού (ΕΕ) 2017/1939, η Ευρωπαϊκή Εισαγγελία πρόκειται να αναλάβει τα καθήκοντα διερεύνησης και δίωξης που της ανατίθενται από τον εν λόγω κανονισμό σε ημερομηνία που θα καθοριστεί με απόφαση της Επιτροπής βάσει πρότασης του Ευρωπαίου Γενικού Εισαγγελέα, αφού πρώτα συσταθεί η Ευρωπαϊκή Εισαγγελία.
                  
               
                     (4)
                  
                  
                     Ο ευρωπαίος γενικός εισαγγελέας διορίστηκε με την απόφαση (ΕΕ) 2019/1798 του Ευρωπαϊκού Κοινοβουλίου και του Συμβουλίου (5). Για τη σύσταση του συλλογικού οργάνου της Ευρωπαϊκής Εισαγγελίας, το οποίο αποτελείται από τον ευρωπαίο γενικό εισαγγελέα και έναν ευρωπαίο εισαγγελέα ανά συμμετέχον κράτος μέλος, είναι αναγκαίο να διορίσει το Συμβούλιο τους ευρωπαίους εισαγγελείς.
                  
               
                     (5)
                  
                  
                     Η εκτελεστική απόφαση (ΕΕ) 2018/1696 καθορίζει τους κανόνες λειτουργίας της επιτροπής επιλογής που προβλέπεται στο άρθρο 14 παράγραφος 3 του κανονισμού (ΕΕ) 2017/1939 («κανόνες λειτουργίας της επιτροπής επιλογής»).
                  
               
                     (6)
                  
                  
                     Σύμφωνα με το άρθρο 16 παράγραφος 1 του κανονισμού (ΕΕ) 2017/1939, κάθε συμμετέχον κράτος μέλος οφείλει να προτείνει τρεις υποψηφίους για τη θέση του ευρωπαίου εισαγγελέα μεταξύ υποψηφίων οι οποίοι είναι ενεργά μέλη της εισαγγελικής αρχής ή του δικαστικού σώματος του σχετικού κράτους μέλους, παρέχουν εχέγγυα ανεξαρτησίας και διαθέτουν τα προσόντα που απαιτούνται για διορισμό σε υψηλό εισαγγελικό ή δικαστικό αξίωμα στα αντίστοιχα κράτη μέλη τους και διαθέτουν τη σχετική πρακτική πείρα στα εθνικά νομικά συστήματα, στις έρευνες στον χρηματοοικονομικό τομέα και στη διεθνή δικαστική συνεργασία σε ποινικές υποθέσεις.
                  
               
                     (7)
                  
                  
                     Η επιτροπή επιλογής συνέταξε τις αιτιολογημένες γνώμες και την κατάταξη για κάθε έναν από τους προτεινόμενους υποψηφίους που πληρούσαν τους όρους του άρθρου 16 παράγραφος 1 του κανονισμού (ΕΕ) 2017/1939 και τις υπέβαλε στο Συμβούλιο, το οποίο τις παρέλαβε στις 29 Μαΐου, στις 20 Ιουνίου, στις 11 Οκτωβρίου, στις 18 Νοεμβρίου και στις 10 Δεκεμβρίου 2019, καθώς και στις 16 Ιουλίου 2020.
                  
               
                     (8)
                  
                  
                     Σύμφωνα με τον κανόνα VII.2 τέταρτο εδάφιο των κανόνων λειτουργίας της επιτροπής επιλογής, η επιτροπή επιλογής κατέταξε τους υποψηφίους με βάση τα προσόντα και την πείρα τους. Η κατάταξη καθορίζει τη σειρά προτίμησης της επιτροπής επιλογής και δεν είναι δεσμευτική για το Συμβούλιο.
                  
               
                     (9)
                  
                  
                     Σύμφωνα με το άρθρο 16 παράγραφος 2 του κανονισμού (ΕΕ) 2017/1939, αφού λάβει την αιτιολογημένη γνώμη από την επιτροπή επιλογής, το Συμβούλιο οφείλει να επιλέγει και να διορίζει έναν από τους υποψηφίους ως ευρωπαίο εισαγγελέα του οικείου κράτους μέλους.
                  
               
                     (10)
                  
                  
                     Σύμφωνα με το άρθρο 16 παράγραφος 3 του κανονισμού (ΕΕ) 2017/1939, το Συμβούλιο, αποφασίζοντας με απλή πλειοψηφία, οφείλει να επιλέγει και να διορίζει τους ευρωπαίους εισαγγελείς για μη ανανεώσιμη θητεία διάρκειας έξι ετών. Το Συμβούλιο μπορεί να αποφασίσει να παρατείνει την θητεία έως τρία έτη μετά το πέρας της περιόδου των έξι ετών.
                  
               
                     (11)
                  
                  
                     Η εκτελεστική απόφαση (ΕΕ) 2019/598 θεσπίζει μεταβατικούς κανόνες για τον διορισμό ευρωπαίων εισαγγελέων για την πρώτη περίοδο θητείας και κατά τη διάρκειά της, μετά την έναρξη ισχύος του κανονισμού (ΕΕ) 2017/1939. Σύμφωνα με το άρθρο 2 παράγραφος 1 της εκτελεστικής απόφασης (ΕΕ) 2019/598, πριν από τον διορισμό των ευρωπαίων εισαγγελέων, ορίζεται με κλήρωση ομάδα που αντιπροσωπεύει το ένα τρίτο του αριθμού των συμμετεχόντων κρατών μελών κατά τον χρόνο εφαρμογής των εν λόγω μεταβατικών κανόνων. Η κλήρωση πραγματοποιήθηκε στις 20 Μαΐου 2019 και τα κράτη μέλη της εν λόγω ομάδας είναι η Ελλάδα, η Ισπανία, η Ιταλία, η Κύπρος, η Λιθουανία, οι Κάτω Χώρες, η Αυστρία και η Πορτογαλία. Το άρθρο 3 της εν λόγω εκτελεστικής απόφασης ορίζει ότι η διάρκεια της θητείας των ευρωπαίων εισαγγελέων από τα κράτη μέλη που περιλαμβάνονται στην εν λόγω ομάδα είναι τριετής και δεν ανανεώνεται.
                  
               
                     (12)
                  
                  
                     Το Συμβούλιο αξιολόγησε τα αντίστοιχα ουσιαστικά προσόντα των υποψηφίων, λαμβάνοντας υπόψη τις αιτιολογημένες γνώμες που υποβλήθηκαν από την επιτροπή επιλογής. Σχετικά με τις αιτιολογημένες γνώμες που αφορούν τους υποψηφίους που προτάθηκαν από τη Μάλτα, η αιτιολογία που προέβαλε η επιτροπή επιλογής αποδεικνύει επαρκώς ότι, δεδομένων των εξαιρετικών περιστάσεων στο εν λόγω κράτος μέλος, είναι αντικειμενικά αδύνατο για το εν λόγω κράτος μέλος να βρει επιπλέον επιλέξιμους υποψηφίους σε εύλογο χρονικό διάστημα, παρά το γεγονός ότι έχει καταβάλει όλες τις αναγκαίες προς τούτο προσπάθειες. Ως εκ τούτου, πληρούνται οι προϋποθέσεις που καθορίζονται στον κανόνα VII.2 τρίτο εδάφιο των κανόνων λειτουργίας της επιτροπής επιλογής. Υπό το φως των ανωτέρω εξαιρετικών περιστάσεων, το Συμβούλιο έκρινε ότι η αιτιολογημένη γνώμη που υποβλήθηκε σχετικά με τους υποψηφίους που προτάθηκαν από τη Μάλτα τού προσέφερε επαρκή επιλογή κατάλληλων υποψηφίων και, εφόσον κάθε περαιτέρω καθυστέρηση στον διορισμό των ευρωπαίων εισαγγελέων θα είχε σοβαρές δυσμενείς συνέπειες στην αποτελεσματικότητα του δικαίου της Ευρωπαϊκής Ένωσης, επέλεξε να προχωρήσει σε αυτήν τη βάση.
                  
               
                     (13)
                  
                  
                     Ως αποτέλεσμα της εν λόγω αξιολόγησης, το Συμβούλιο ακολούθησε τη μη δεσμευτική σειρά προτίμησης που υπέδειξε η επιτροπή επιλογής για τους υποψηφίους που προτάθηκαν από την Τσεχία, τη Γερμανία, την Εσθονία, την Ελλάδα, την Ισπανία, τη Γαλλία, την Κροατία, την Ιταλία, την Κύπρο, τη Λετονία, τη Λιθουανία, το Λουξεμβούργο, τη Μάλτα, τις Κάτω Χώρες, την Αυστρία, τη Ρουμανία, τη Σλοβενία, τη Σλοβακία και τη Φινλανδία. Όσον αφορά τους υποψηφίους που προτάθηκαν από το Βέλγιο, τη Βουλγαρία και την Πορτογαλία, το Συμβούλιο δεν ακολούθησε τη μη δεσμευτική σειρά προτίμησης της επιτροπής επιλογής, επί τη βάσει διαφορετικής αξιολόγησης των ουσιαστικών προσόντων των εν λόγω υποψηφίων από τα σχετικά προπαρασκευαστικά όργανα του Συμβουλίου,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα ακόλουθα πρόσωπα διορίζονται ευρωπαίοι εισαγγελείς της Ευρωπαϊκής Εισαγγελίας ως έκτακτοι υπάλληλοι στον βαθμό AD 13, για μη ανανεώσιμη θητεία έξι ετών από τις 29 Ιουλίου 2020:
            
                         
                     
                     
                        κ. Yves VAN DEN BERGE (6)
                        
                     
                  
                         
                     
                     
                        κα Teodora GEORGIEVA (7)
                        
                     
                  
                         
                     
                     
                        κ. Petr KLEMENT (8)
                        
                     
                  
                         
                     
                     
                        κ. Andrés RITTER (9)
                        
                     
                  
                         
                     
                     
                        κα Kristel SIITAM-NYIRI (10)
                        
                     
                  
                         
                     
                     
                        κ. Frédéric BAAB (11)
                        
                     
                  
                         
                     
                     
                        κα Tamara LAPTOŠ (12)
                        
                     
                  
                         
                     
                     
                        κ. Gatis DONIKS (13)
                        
                     
                  
                         
                     
                     
                        κ. Gabriel SEIXAS (14)
                        
                     
                  
                         
                     
                     
                        κα Yvonne FARRUGIA (15)
                        
                     
                  
                         
                     
                     
                        κ. Cătălin-Laurențiu BORCOMAN (16)
                        
                     
                  
                         
                     
                     
                        κ. Jaka BREZIGAR (17)
                        
                     
                  
                         
                     
                     
                        κ. Juraj NOVOCKÝ (18)
                        
                     
                  
                         
                     
                     
                        κ. Harri TIESMAA (19)
                        
                     
                  
         
            Άρθρο 2
            Τα ακόλουθα πρόσωπα διορίζονται ευρωπαίοι εισαγγελείς της Ευρωπαϊκής Εισαγγελίας ως έκτακτοι υπάλληλοι στον βαθμό AD 13, για μη ανανεώσιμη θητεία τριών ετών από τις 29 Ιουλίου 2020:
            
                         
                     
                     
                        κ. Δημήτριος ΖΗΜΙΑΝΙΤΗΣ (20)
                        
                     
                  
                         
                     
                     
                        κα María Concepción SABADELL CARNICERO (21)
                        
                     
                  
                         
                     
                     
                        κ. Danilo CECCARELLI (22)
                        
                     
                  
                         
                     
                     
                        κα Κατερίνα ΛΟΪΖΟΥ (23)
                        
                     
                  
                         
                     
                     
                        κ. Tomas KRUŠNA (24)
                        
                     
                  
                         
                     
                     
                        κα Daniëlle GOUDRIAAN (25)
                        
                     
                  
                         
                     
                     
                        κα Ingrid MASCHL-CLAUSEN (26)
                        
                     
                  
                         
                     
                     
                        κ. José Eduardo MOREIRA ALVES D'OLIVEIRA GUERRA (27)
                        
                     
                  
         
            Άρθρο 3
            Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 27 Ιουλίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 283 της 31.10.2017, σ. 1.
         
            (2)  ΕΕ L 282 της 12.11.2018, σ. 8.
         
            (3)  ΕΕ L 238 της 21.9.2018, σ. 92.
         
            (4)  ΕΕ L 103 της 12.4.2019, σ. 29.
         
            (5)  Απόφαση (ΕΕ) 2019/1798 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2019, για τον διορισμό του Ευρωπαίου Γενικού Εισαγγελέα της Ευρωπαϊκής Εισαγγελίας (ΕΕ L 274 της 28.10.2019, σ. 1).
         
            (6)  Προτείνεται από το Βέλγιο
         
            (7)  Προτείνεται από τη Βουλγαρία
         
            (8)  Προτείνεται από την Τσεχία
         
            (9)  Προτείνεται από τη Γερμανία
         
            (10)  Προτείνεται από την Εσθονία
         
            (11)  Προτείνεται από τη Γαλλία
         
            (12)  Προτείνεται από την Κροατία
         
            (13)  Προτείνεται από τη Λετονία
         
            (14)  Προτείνεται από το Λουξεμβούργο
         
            (15)  Προτείνεται από τη Μάλτα
         
            (16)  Προτείνεται από τη Ρουμανία
         
            (17)  Προτείνεται από τη Σλοβενία
         
            (18)  Προτείνεται από τη Σλοβακία
         
            (19)  Προτείνεται από τη Φινλανδία
         
            (20)  Προτείνεται από την Ελλάδα
         
            (21)  Προτείνεται από την Ισπανία
         
            (22)  Προτείνεται από την Ιταλία
         
            (23)  Προτείνεται από την Κύπρο
         
            (24)  Προτείνεται από τη Λιθουανία
         
            (25)  Προτείνεται από τις Κάτω Χώρες
         
            (26)  Προτείνεται από την Αυστρία
         
            (27)  Προτείνεται από την Πορτογαλία